Handbolti - ÍBV fyrst liða til að leggja Hauka að velli Stelpurnar okkar gerðu sér lítið fyrir og lögðu Hauka að velli í kvöld í DHL deild kvenna 30 - 27 . Eftir að staðan hafði verið 15 - 10 í hálfleik . Okkar stelpur höfðu yfirhöndina allan leikinn og unnu sannfærandi og góðan sigur á Haukum . Stelpurnar okkar byrjuðu leikinn að miklum krafti og náðu að breyta stöðunni úr 3 - 3 í 10 - 3 . Eftir það var ekki aftur snúið . Við leiddum síðan eins og áður sagði í hálfleik 15 - 10 . Haukastelpur náðu að minnka muninn í 19 - 18 í upphafi síðari hálfleiks , en nær komust þær ekki og okkar stelpur náðu að auka muninn í fjögur mörk 22 - 18 . Síðan voru okkar stelpur búnar að klára leikinn er þær náðu sjö marka forystu 30 - 23 . Haukar náðu síðan að laga stöðu sína áður en leikurinn var úti með því að skora fjögur síðustu mörk leiksins . Úrslit leiksins urðu því eins og áður sagði 30 - 27 . Vörnin var að spila vel í leiknum og markvarslan var mjög góð . Sóknin var ágæt og oft á tíðum að spila mjög skemmtilega . Það vantaði aðeins upp á að ná að halda dampi allan leikinn bæði í vörn og sókn en það kemur vonandi þar sem þessi leikur boðaði birtu . En við þurfum að halda áfram á sömu braut og laga það sem miður fór og koma ákveðin til leiks í hvern einasta leik . Mörk ÍBV skoruðu : Florentina stóð sig vel í markinu og varði 20 skot þar af þrjú víti .